Șeful Netflix: "Munca de acasă are efecte negative".
O campanie publicitară a guvernului britanic le cere lucrătorilor să se întoarcă la locurile de muncă. Șeful Netflix spune că munca de acasă are efecte negative, mai ales la nivel internațional. Angajații Netflix se vor întoarce la birou după ce vor fi vaccinați împotriva coronavirusului.
Directorul Netflix spune că munca de acasă nu are efecte pozitive și îngreunează dezbaterea ideilor, scrie BBC. Cu toate astea, fondatorul platformei, Reed Hastings, spune că angajații companiei se vor întoarce la birou doar după ce aceștia vor primi un vaccin anti-Covid aprobat."Nu văd nici un aspect pozitiv pentru că nu ne putem întâlni în persoană, mai ales la nivel internațional, muncă de acasă are un aspect negativ", le-a spus jurnaliștilor de Wall Street Journal, Reed Hastings.Totodată el a prezis că după sfârșitul pandemiei, majoritatea oamenilor vor continua să muncească de acasă și vor merge la birou doar o dată pe săptămână. În schimb, alte companii de top din domeniul tehnologiei au sugerat că angajații nu vor reveni niciodată la locurile de muncă.În mai, Twitter a spus că personalul ar putea lucra de acasă "pentru totdeauna". Facebook și Google au declarat că angajații lor pot lucra de la distanță până la sfârșitul anului.Netflix are aproape 200 de milioane de abonaţi.